Neilldir Indiaidd Fort Hall, Idaho

Tref a Neilldir yn nhalaith Idaho, Unol Daleithiau America yw Neilldir Indiaidd Fort Hall, Idaho. Mae'n ffinio gyda Pocatello, Idaho a Chubbuck, Idaho. Fe'i cofrestrwyd fel Neilldir Indiaidd ar gyfer y llwythi brodorol Shoshone-Bannock. Mae hwn yn un o bum llwyth a gydnabyddir yn ffederal gan y wladwriaeth. Mae'r neilldir wedi'i leoli yn ne-ddwyrain Idaho ar Wastadedd Afon Snake tua 20 milltir i'r gogledd a'r gorllewin o Pocatello. Mae'n cynnwys 814.874 metr sgwâr o arwynebedd tir mewn pedair sir: Bingham Power, Bannock, a Caribou. I'r dwyrain mae Bryniau Portneuf 60 milltir o hyd; ac mae mynyddoedd Putnam a De Putnam wedi'u lleoli ar Neilldir Indiaidd Fort Hall. Wedi'i sefydlu drwy gytundeb a arwyddwyd yn 1868, mae'r neilldir wedi'i henwi ar ol Fort Hall, a oedd yn gaer fechan a oedd yn masnachu yn Nyffryn Portneuf a sefydlwyd gan Americanwyr Ewropeaidd. Roedd yn arhosfan bwysig ar hyd llwybrau Oregon a Chalifornia yng nghanol y 19g.